Астаналық косметолог лицензиясыз жұмыс істеп, денсаулыққа зиян келтіргені үшін сотталды
DATE: 09:20, 11 Қазан 2024 | GMT +5
TITLE: Астаналық косметолог лицензиясыз жұмыс істеп, денсаулыққа зиян келтіргені үшін сотталды
URL: https://kaz.inform.kz/news/astanalik-kosmetolog-litsenziyasiz-zhumis-step-densaulikka-ziyan-keltrgen-ushn-sottaldi-5b19da/
META: DATE: 09:20, 11 Қазан 2024 | GMT +5
TOTAL WORDS: 76
AUTHOR(S):
TEXT: Ол тиісті лицензия мен сертификатсыз, сақтау мерзімі өткен филлерді қолданып, косметикалық процедуралар жүргізген. Нәтижесінде жәбірленушінің денесінде қабыну процесі болып, медициналық көмекке жүгінген. «Кінәліге 1 жыл 6 ай бас бостандығынан шектеу жазасы тағайындалып, мәжбүрлі еңбекке тартылып, медициналық қызметпен айналысу құқығынан айырылды», — делінген хабарламада. Сотталғаннан жәбірленушінің пайдасына 5, 8 млн теңге материалдық және моральдық шығын өндірілді. Үкім заңды күшіне енді. Қала прокуратурасы азаматтарды медициналық процедураларды қабылдау үшін тек лицензиясы бар білікті мамандарға ғана жүгінудің маңыздылығы туралы ескертеді
